ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፕረዚደንት ናይጀርያ ነበር 'ንሽምግልና ናብ ኢትዮጵያ የምርሕ' 17 ሕዳር 2020 ምንጪ ስእሊ, Reuters መግለጺ ስእሊ, ብሰንኪ እቲ ጎንጺ፡ ብኣሽሓት ዝቑጸር ህዝቢ ካብ ትግራይ ናብ ጎረቤት ሃገር ሱዳን ይስደድ ኣሎ ፕረዚደንት ናይጀርያ ነበር ኦሉሰጉን ኦባሳንጆ፡ ንፌደራላዊ መንግስቲ ኢትዮጵያን ንህዝባዊ ወያነ ሓርነት ትግራይን ንምሽምጋል ናብ ኢትዮጵያ ክገይሽ ምዃኑ ኤኤፍፒ ጸብጺቡ። ቅድሚ እዚ ዜና፡ ፕረዚደንት ኡጋንዳ ዩዌሪ ሙሰቬኒ ነቲ ኣብ ኢትዮጵያ ተኸሲቱ ዘሎ ቅልውላው ክሽምግል እዩ ዝብል ዜና ተዘርጊሑ እኳ እንተነበረ፤ መንግስቲ ኢትዮጵያ ሓሶት እዩ ክብል ነጺግዎ እዩ። ኣብ ዝሓለፉ ክልተ ዓመታት: ኣብ ትግራይ ስልጣን ሒዙ ዘሎ ሰልፊ፡ ነቲ ምስ ፌደራላዊ መንግስቲ ኢትዮጵያ ዝጸንሖ ፍልልያት ብሰላማዊ መገዲ ንምፍታሕ ድልየት ኣየርኣየን ዝብል መንግስቲ ኢትዮጵያ፡ ንዘተ ምስ ህወሓት ቅሩብ ከም ዘይኮነ ደጋጊሙ ኣነጺሩ እዩ። ግጭት ኢትዮጵያ 'ሰላማዊ ፍታሕ' ክርከበሉ መራሕቲ ዩጋንዳን ኬንያን ጸዊዖም ቅልውላዉ ትግራይ: ስለምንታይ ኢትዮጵያ ብናህሪ ናብ ኲናት ሕድሕድ ተንቆልቁል ኣላ ወሃቢ ቃል ሚኒስትሪ ጉዳያት ወጻኢ ኢትዮጵያ ኣምባሳደር ሬድዋን ሑሴን ብሰኑይ ንጋዜጠኛታት ኣብ ዝሃቦ መብርሂ፡ "ዝኾነ ናይ ሽምግልና ፈተነ ንስርዓት-ኣልቦነትን፡ ዘይተሓታትነትን ዘተባብዕ እዩ" ኢሉ። ንሱ ወሲኹ፡ "ዝኾነት ሃገር ሮኬትን ሚሳይልን ምስ ዝዓጠቐን፡ ከጥቅዕ እየ እናበለ ምስ ዝፍክር ኣካል ንዘተ ኮፍ ክትብል ኣይትኽእልን" ኢሉ። ኣፈኛ ፕረዚደንት ነበር ኦባሳንጆ ንኤኤፈፒ አብ ዝሃቦ መግለጺ "[እቲ ፕረዚደንት ነበር] ንዝርርብ ናብ ኣዲስ ኣበባ የምርሕ" ከም ዘሎ ተዛሪቡ። ብተወሳኺ፡ እቲ ፕረዚደንት ነበር ንሽምግልና ይኸይድ ከምዘሎ ብምግላጽ፡ ብዛዕቢ እቲ ዝገብሮ ሽምግልና ግን ካልእ ዝርዝራት ኣይሃበን። ኣመዓባብላ እቲ ኵናት መንግስታት ፈደራልን ክልል ትግራይን ብፍልልይ ስነ-ሓሳብ፡ ክረሓሓቑ ድሕሪ ምጽናሕ ንዝነበሮም ልፍንታዊ ኪዳን ኣፍሪሶም ብልጽግናን ህወሓትን ኮይኖም ተፈላልዮም። ብለበዳ ኮቪድ-19 ብዝተናውሐ ምርጫ እውን ተሰሓሒቦም። ባይቶ ፈደሬሸን ኢትዮጵያ፡ እቲ ኣብ ወርሒ ነሓሰ ክካየድ ዝነበሮ ሃገራዊ ምርጫ፡ ኮቪድ-19 ድሕሪ ምህድኡ ሓደ ዓመት ኣብ ዘሎ ግዜ ክፍጸም ወሲኑ። መንግስቲ ክልል ትግራይ ግን ነቲ ውሳነ ብምንጻግ ምርጫ ኣካይዱ። ዶ/ር ኣቢይ እቲ ምርጫ ዘይሕጋዊ እዩ ክብል ክነጽጎ እንከሎ፡ መንግስቲ ክልል ትግራይ ብወገኑ መንግስቲ ፈደራል ድሕሪ መስከረም 25 ስልጣኑ ስለዘብቀዐ ዘይሕጋዊ እዩ ዝብል መርገጺ ሒዙ። ብድሕር'ዚ ክልቲኦም መንግስታት ኣፍልጦ ተነፋፊጎም ንሓድሕዶም ክካሰሱ ጸኒሖም። ብ03 ሕዳር ከኣ ኣብ ትግራይ ዓስኪሩ ምስ ዝነበረ ናይ ሰሜን እዝ ጎንጺ ተኸሲቱ። ዶክተር ኣብይ ነቲ ኣብ ልዕሊ እዚ ሰሜን ዝተወስደ ስጉምቲ ብምኹናን፡ ሕጊ ንምኽባር ብዝብል ወታሃደራዊ ስጉምቲ ክውሰድ ኣዚዙ። ኣብ ትግራይ ዝጸንዕ ናይ ሽዱሽተ ወርሒ ህጹጽ ግዘ'ውን ኣዊጁ። ቤት ምኽሪ ፈደሬሽን ኢትዮጵያ እውን ንመንግስቲ ህወሓት ኣፍሪሱ ካልእ መንግስቲ ከምዝሸይም ሓቢሩ። ብሰንኪ እዚ ተወሊዑ ዘሎ ኵናት ብኣሽሓት ዝቑጸሩ ስደተኛታት ንሱዳን ይሰግሩ ከምዘለው'ውን ተፈሊጡ። ተዛማዲ ትሕዝቶ ቅልውላዉ ኢትዮጵያ፡ መራሕቲ ዩጋንዳን ኬንያን 'ሰላማዊ ፍታሕ' ክርከበሉ ጸዊዖም16 ሕዳር 2020 ኣብ ግንባራት ዶባት ኢትዮ ኤርትራ፡ ናይ ከቢድ ብረት ደብዳብ ምልልስ ከምዘሎ ተፈሊጡ16 ሕዳር 2020 መንግስቲ ክልል ትግራይ ንኣስመራ ብሚሳይል ደብዲቡ15 ሕዳር 2020 ሎሚ ቅድሚ ቀትሪ ነፈርቲ ኲናት ኣብ መቐለ ደብዲበን16 ሕዳር 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
